5)

Korvataan 12 artikla seuraavasti: ”12 artikla Yhdistelmätuotteita koskevat vaatimukset 1. Sellaisten yhdistelmätuotteiden lähetyksiä, joihin viitataan asetuksen (ETY) N:o 2658/87 liitteessä I nimikkeiden 0901, 1517, 1518, 1601 00, 1602, 1603 00, 1604, 1605, 1702, 1704, 1806, 1901, 1902, 1904, 1905, 2001, 2004, 2005, 2008, 2101, 2103, 2104, 2105 00, 2106, 2202 ja 2208 CN-koodeilla, saa tulla unioniin markkinoille saatettaviksi ainoastaan, jos kukin yhdistelmätuotteeseen sisältyvä jalostettu eläinperäinen tuote on joko tuotettu laitoksissa, jotka sijaitsevat kolmansissa maissa tai niiden alueilla ja joiden on sallittua viedä kyseisiä jalostettuja eläinperäisiä tuotteita unioniin 5 artiklan mukaisesti, tai jäsenvaltioissa sijaitsevissa laitoksissa. 2. Kunnes komissio on laatinut sellaisten kolmansien maiden tai niiden alueiden luettelon, joista on sallittua viedä yhdistelmätuotteita unioniin, kolmansista maista tai niiden alueilta peräisin olevien yhdistelmätuotteiden lähetyksiä saa tulla unioniin, edellyttäen että noudatetaan seuraavia sääntöjä: a) edellä 1 kohdassa tarkoitettujen yhdistelmätuotteiden, jotka on kuljetettava tai varastoitava valvotussa lämpötilassa, on oltava peräisin kolmansista maista tai niiden alueilta, joista jokaisen yhdistelmätuotteeseen sisältyvän jalostetun eläinperäisen tuotteen vienti unioniin on sallittua 3 artiklan nojalla; b) edellä 1 kohdassa tarkoitettujen yhdistelmätuotteiden, joita ei tarvitse kuljettaa tai varastoida valvotussa lämpötilassa ja jotka sisältävät minkä tahansa määrän ternimaitotuotteita tai lihajalosteita, on oltava peräisin kolmansista maista tai niiden alueilta, joista yhdistelmätuotteeseen sisältyvien ternimaitotuotteiden tai lihajalosteiden vienti unioniin on sallittua 3 artiklan nojalla; c) edellä 1 kohdassa tarkoitettujen yhdistelmätuotteiden, joita ei tarvitse kuljettaa tai varastoida valvotussa lämpötilassa ja jotka sisältävät muita jalostettuja eläinperäisiä tuotteita kuin ternimaitotuotteita tai lihajalosteita, joita koskevat vaatimukset vahvistetaan asetuksen (EY) N:o 853/2004 liitteessä III, on oltava peräisin kolmansista maista tai niiden alueilta, joista lihavalmisteiden, maitotuotteiden, kalastustuotteiden ja munatuotteiden vienti unioniin on sallittua eläinten terveyttä ja kansanterveyttä koskevien unionin vaatimusten perusteella ja jotka sisältyvät asianomaiseen luetteloon vähintään yhden kyseessä olevan eläinperäisen tuotteen osalta 3 artiklan nojalla. 3. Yhdistelmätuotteiden tulo unioniin on sallittua ainoastaan kolmansista maista tai niiden alueilta, jotka sisältyvät päätöksen 2011/163/EU liitteessä vahvistettuun luetteloon sillä perusteella, että niillä on direktiivin 96/23/EY mukainen hyväksytty jäämien valvontasuunnitelma niiden lajien/hyödykkeiden osalta, joista yhdistelmätuotteisiin sisältyvät jalostetut eläinperäiset tuotteet, lukuun ottamatta kollageenia, gelatiinia ja asetuksen (EY) N:o 853/2004 liitteessä III olevan XVI jakson 1 kohdassa tarkoitettuja pitkälle jalostettuja tuotteita, ovat peräisin. 4. Tämän artiklan 2 ja 3 kohtaa ei sovelleta huoneenlämmössä säilyviin yhdistelmätuotteisiin, joissa kaikki lopullisessa yhdistelmätuotteessa olevat eläinperäiset tuotteet kuuluvat Euroopan parlamentin ja neuvoston asetuksen (EY) N:o 1332/2008 (*4), Euroopan parlamentin ja neuvoston asetuksen (EY) N:o 1333/2008 (*5) tai Euroopan parlamentin ja neuvoston asetuksen (EY) N:o 1334/2008 (*6) soveltamisalaan ja niitä käytetään huoneenlämmössä säilyvässä yhdistelmätuotteessa mainittujen asetusten mukaisesti, tai joissa ainoa kyseinen eläinperäinen tuote on D3-vitamiini. (*4) Euroopan parlamentin ja neuvoston asetus (EY) N:o 1332/2008, annettu 16 päivänä joulukuuta 2008, elintarvike-entsyymeistä sekä neuvoston direktiivin 83/417/ETY, neuvoston asetuksen (EY) N:o 1493/1999, direktiivin 2000/13/EY, neuvoston direktiivin 2001/112/EY ja asetuksen (EY) N:o 258/97 muuttamisesta (EUVL L 354, 31.12.2008, s. 7)." (*5) Euroopan parlamentin ja neuvoston asetus (EY) N:o 1333/2008, annettu 16 päivänä joulukuuta 2008, elintarvikelisäaineista (EUVL L 354, 31.12.2008, s. 16)." (*6) Euroopan parlamentin ja neuvoston asetus (EY) N:o 1334/2008, annettu 16 päivänä joulukuuta 2008, elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, sekä neuvoston asetuksen (ETY) N:o 1601/91, asetusten (EY) N:o 2232/96 ja (EY) N:o 110/2008 sekä direktiivin 2000/13/EY muuttamisesta (EUVL L 354, 31.12.2008, s. 34).”;"